**ОБРАЗЛОЖЕЊЕ**

**ЗАКОНА О ИЗМЈЕНАМА И ДОПУНАМА**

**ЗАКОНА О БУЏЕТИМА У ФЕДЕРАЦИЈИ БОСНЕ И ХЕРЦЕГОВИНЕ**

**I - УСТАВНИ ОСНОВ ЗА ДОНОШЕЊЕ**

Уставни основ за доношење овог закона садржан је у одредби III. члана 1. тачке ц) и г), који је измијењен амандманима VIII, LXXXIX и CVI и одредби IV. А. члана 20. (1) д) Устава Федерације Босне и Херцеговине, према којима је у искључивој надлежности Федерације доношење прописа о финансијама и финансијским институцијама Федерације и фискална политика Федерације као и финансирање дјелатности федералних власти, установа и институција које федералне власти оснивају, а Парламент Федерације Босне и Херцеговине је, уз остале надлежности предвиђене Уставом, одговоран за доношење закона о вршењу дужности федералне власти.

**II - РАЗЛОЗИ ЗА ДОНОШЕЊЕ**

Као главни разлог за доношење измјена и допуна закона је увођење програмског буџетирања, јачање организационих оквира, развој детаљне структуре буџетских корисника, дефинисање циљева појединачних програма, као и осигурање буџета на основу резултата владиних политика и горње границе расхода како је наведено у Документу оквирног буџета.

**III - ОБРАЗЛОЖЕЊЕ ПРЕДЛОЖЕНИХ ДОПУНА**

**Чланом 1.** закона у члану 2. дефинисани елементи програмске класификације, а брисане и мијењане постојеће дефиниције које нису у складу с новим приступом програмском буџетирању.

**Чланом 2.** закона допуњује се наслов Поглавља III.

**Чланом 3.** закона измијењен члан 10., којим се прописује садржај буџета у складу са буџетским класификацијама (програмској, економској, организационој, функционалној и фондовској), а све у складу са планским актима, циљевима и задацима из стратешких докумената буџетских корисника, те вишегодишњим капиталним улагањима из програма јавних инвестиција.

**Чланом 4.** закона у члану 12. извршено је усклађивање финансијског плана, односно програмске структуре ванбуџетских фондова с новим приступом програмском буџетирању.

**Чланом 5.** закона измијењен члан 13., којим се прописује финансијски захтјев буџетских корисника (у односу на ранији финансијски план буџетских корисника), а који садржи програмске информације у складу са планским актима, циљевима и задацима из стратешких докумената буџетских корисника.

**Чланом 6.** закона у члану 14. иза ријечи: „финансијског плана“ додаје се зарез и ријечи: „односно финансијског захтјева“, те се додаје нови став 2., којим се прописује да се буџет припрема, усваја и извршава по програмској класификацији.

**Чланом 7.** законадопуњује се наслов Поглавља IV.

**Чланом 8.** закона у члану 15. измијењени су одређени рокови у буџетском календару како би се дало више времена буџетским корисницима за припрему и доставу финансијских захтјева Министарству финансија у складу с новим приступом програмском буџетирању, те више времена Министарству финансија за анализе финансијских захтјева и консултација с буџетским корисницима.

**Чланом 9.** закона измијењен је члан 16., којим се дефинише поступак припреме и садржаја Документа оквирног буџета, односно да се исти припрема и на основу Стратегије развоја Федерације Босне и Херцеговине.

**Чланом 10.** закона измијењен је члан 17., којим се прецизније дефинише садржај смјерница економске и фискалне политике за трогодишњи период, на основу којих се заснива израда ДОБ-а.

**Чланом 11.** закона измијењен је члан 18., којим се дефинишу горње границе расхода по програмима буџетских корисника у оквиру ДОБ-а.

**Чланом 12.** закона измијењен је члан 19., којим се уврштава програмска структура у инструкције број 2 које Министарство финансија доставља буџетским корисницима у циљу израде финансијског захтјева.

**Чланом 13.** закона измијењен је члан 20., којим се прописује да финансијски захтјев садржи приказ расхода и издатака по програмима, односно расходе и издатке разврстане по буџетским класификацијама, укључујући и програмску класификацију. Такођер, прописује се и приказивање вишегодишњих капиталних улагања у оквиру финансијског захтјева.

**Чланом 14.** закона у члану 21. у ставу 1. ријеч „плана“ замјењује се ријечју „захтјева“.

**Чланом 15.** закона у члану 23. у ставу 2. замијењене су ријечи: „финансијског плана“ с ријечима: „финансијског захтјева“.

**Чланом 16.** закона у члану 24. додаје се нови став 4., којим се прописује начин уврштавања вишегодишњих капиталних улагања у годишњи буџет.

**Чланом 17.** закона у члану 25. у ставу 2. мијења се датум достављања Нацрта буџета Влади Федерације Босне и Херцеговине.

**Чланом 18.** закона мијења се наслов одјељка 4.

**Чланом 19.** закона измијењен је члан 26., којим се дефинише садржај буџетске документације, те прописује да образложење буџета, између осталог, садржи кључне информације и индикаторе учинака за сваки програм.

**Чланом 20.** закона у члану 27. у ставу 3. ријечи: „став 3.“ замјењују се ријечима: „став 2.“, те у ставу 4. ријечи: „став 3.“ замјењују се ријечима: „став 2.“.

**Чланом 21.** закона у члану 29. додаје се нови став 4., којим се прописује веза програма јавних инвестиција с ДОБ-ом и буџетом Федерације Босне и Херцеговине.

**Чланом 22.** закона у члану 30. у ставу 1. измијењени су одређени рокови у календару Програма јавних инвестиција Федерације Босне и Херцеговине како би се омогућила предвиђена директна веза с ДОБ-ом и буџетом.

**Чланом 23.** закона измијењен је члан 32. став 1. у складу с измјенама у члану 15. закона.

**Чланом 24.** закона у члану 35. у ставу 2. измијењено је тијело (Влада умјесто раније Парламент) које доноси Одлуку о привременом финансирању, те је додан нови став 6., који регулира имплементацију вишегодишњих капиталних улагања у периоду привременог финансирања.

**Чланом 25.** закона у члану 46. додаје се нови став 7., којим се прописује да се буџет извршава у складу с програмском структуром у складу са свим буџетским класификацијама, укључујући и програмску.

**Чланом 26.** закона у члану 49. мијења се став 2. ради увођења категорије кредитних средстава, те усаглашавања извршавања висине уплаћених, односно пренесених средстава (помоћи, донације, кредитна средстава) која су дозначена на ЈРТ.

**Чланом 27.** закона у члану 58. мијења се став 3., којим се прописује могућност процедуре преноса неутрошених средстава за одобрена вишегодишња капитална улагања.

**Чланом 28.** Закона у члану 59. у став 2. дефинисана је прерасподјела средстава између програма.

**Чланом 29.** закона у члану 97. додата је нова тачка 8. која прописује да се програмска класификација користи и у фази финансијског извјештавања, као и обавезу извјештавања о учинку.

**Чланом 30.** закона у члану 102. у тачки 2. иза ријечи: „финансијског плана“ додаје се зарез и ријечи: „односно финансијског захтјева“, те се у тачки 4. мијења датум достављања буџетских захтјева у складу са измјенама у члану 15. закона.

**Чланом 31.** закона додати су нови чл. 106а. и 106б., којима се одређује почетак примјене имплементације програмског буџетирања на нивоу Федерације и кантона, с обзиром да се иста неће примјењивати на нивоу градова и општина, док одредбе које се односе на вишегодишња капитална улагања сходно примјењују кантони, градови и општине.

**Чланом 32.** закона дефинисано је ступање на снагу закона и његова примјена.

**IV - УСКЛАЂЕНОСТ С ПРОПИСИМА ЕВРОПСКЕ УНИЈЕ**

Узимајући у обзир предмет и садржај измјена и допуна овог закона, утврђено је да не постоје одговарајући извори права Европске уније с којима је потребно извршити усклађивање.

**V - ФИНАНСИЈСКА СРЕДСТВА**

За провођење овог закона неће бити потребна додатна финансијска средства из Буџета Федерације Босне и Херцеговине.